**Mārupes novada Skultes sākumskolas pašnovērtējuma ziņojums**

|  |  |
| --- | --- |
| **Skultē, 30.10.2024.** |  |
| (vieta, datums) |  |

|  |
| --- |
| **Gaļina Grizāne** |
| (izglītības iestādes vadītājs vārds, uzvārds) |

1. **Izglītības iestādes vispārīgs raksturojums**
   1. **Izglītojamo skaits un īstenotās izglītības programmas 2023./2024. mācību gadā**

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2023./2024. māc.g. (01.09.2023.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2023./2024.māc.g.  (31.05.2024.) |
| Nr. | Licencēšanas  datums |
| Vispārējās pirmsskolas izglītības programma | 01011111 |  | V\_215 | 09.01.2013. | 70 | 76 |
| Speciālās pirmsskolas izglītības programma izglītojamajiem ar valodas traucējumiem | 01015511 |  | V\_318 | 03.07.2015. | 7 | 7 |
| Speciālās pirmsskolas izglītības programma izglītojamajiem ar jauktiem attīstības traucējumiem | 01015611 |  | V\_323 | 13.07.2015. | 2 | 3 |
| Speciālās pirmsskolas izglītības programma izglītojamajiem ar garīgās attīstības traucējumiem | 01015811 |  | V\_898 | 28.11.2018. | 4 | 4 |
| Pamatizglītības 1. posma (1.-6.klase) programma | 11011111 |  | V-8662 | 21.07.2016. | 25 | 24 |
| Speciālās pamatizglītības pirmā posma (1.-6.klase) programma izglītojamajiem ar mācīšanās traucējumiem | 11015611 |  | V\_322 | 03.07.2015. | 12 | 16 |
| Speciālās pamatizglītības 1.posma (1.-6.klase) programma izglītojamajiem ar garīgās attīstības traucējumiem | 11015811 |  | A402 | 08.11.2018. | 8 | 9 |
| **Kopā izglītojamo skaits:** | | | | | **128** | **139** |

* 1. **Pedagogu un atbalsta personāla nodrošinājums**

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogi 2023./2024. m.g. (līdz 31.05.2024.) | 31 | Pedagoģiskā procesa organizēšanā iesaistīti profesionāli kadri atbilstoši nepieciešamajai kvalifikācijai.  2023./2024. mācību gadā iestādē bija ilgstošas vakances: 2 slodzes pedagoga palīga amatā un 0,5 slodzes pirmsskolas pedagoga amatā. |
|  | Pieejamais atbalsta personāls izglītības iestādē, noslēdzot 2023./2024. m.g. (līdz 31.05.2024.) - pedagogi, psihologi, logopēdi, utt. | 18 | Atbalstu ikdienas darbā izglītojamiem, pedagogiem un vecākiem nodrošina atbalsta komandas pedagogi:   * 1 izglītības psihologs (1,33 likmes); * 3 skolotāji logopēdi (2,935 likmes); * 4 speciālās izglītības pedagogi (1,746 likmes); * pedagogs karjeras konsultants (0,05 likmes); * 1 sociālais pedagogs (0,5 likmes); * 1 izglītības iestādes bibliotekārs (0,75 likmes); * 4 PDG skolotāji (0,836 likmes); * 1 pedagoga palīgs (1,0 likmes); * 1 fizioterapeits (1,0 likmes); * 1 māsa bērnu aprūpē (1,0 likmes); * 3 skolotāja palīgi (3 likmes). |

1. **Izglītības iestādes darbības kvalitātes mērķi un to sasniegumu izvērtēšana**

Misija - Sekmēt izglītojamo individuālo spēju attīstību un rast iespēju kļūt par konkurētspējīgu, atbildīgu, kulturālu personību.

Vīzija - Kopā mācoties, viens otram uzticoties, attīstīt radošu, kulturālu un atbildīgu personību.

Vērtības - Latvijas valsts, cilvēka cieņa, sadarbība, veselība un drošība.

**Izglītības programmas īstenošanas kvalitātes mērķi:**

|  |  |  |
| --- | --- | --- |
| Kvalitātes  mērķis | Izvērtējums | Turpmāk plānotais |
| Atbalsts katra bērna izaugsmei | * Iestādē tika īstenotas 7 izglītības programmas, no tām 4 - pirmsskolas posmā un 3 - sākumskolas posmā. * Izglītojamajiem sniegts diferencēts un personalizēts atbalsts ikdienas mācību sasniegumu izaugsmei. Kopumā 75 izglītojamiem, jeb 54%, ir nodrošināts profesionāls un kvalitatīvs atbalsts, visiem izglītojamiem tika izveidoti Individuālie izglītības programmas apguves plāni; 4 izglītojamiem ir izveidots personalizēts mācību plāns; bet visnozīmīgākais atbalsts gan pirmsskolas, gan sākumskolas posmos ir mazs izglītojamo skaits grupās un klasēs, iestādē. Katrs bērns saņem uzmanību, laikus ir ievērotas problēmas, iestādē ir labvēlīga un droša vide. * Iestādē ir nodrošināta atbalsta personāla, pedagogu un vecāku cieša sadarbība, lai diagnosticētu un sniegtu nepieciešamo atbalstu izglītojamajiem; 3 reizes gadā - tikšanās ar izglītojamo vecākiem (iepazīšanās ar individuālo plānu, plāna korekcijas un plāna izpildes analīze). * Mārupes novada Skultes sākumskola nodrošina daudzveidīgu interešu izglītības piedāvājumu, kas veicina izglītojamo pilsonisko un patriotisko audzināšanu, tolerances, radošuma, talantu un fizisko attīstību. Skolā strādā 13 pulciņi; katrs izglītojamais apmeklē vismaz 2 pulciņus. * Skolas pasākumos, priekšnesumos, koncertos vienmēr piedalās visi izglītojamie. 2023./2024. m.g. tika organizēti pasākumi Mātes dienai, “Dejojam kopā!”, “Latvijai - 105”, “Latvijas Republikas Neatkarības atjaunošanas diena”, “Eņģeļa pasts”, “Ziemassvētki”, “Mārtiņi”, “Lieldienu jampadracis”, “Meteņi”, “Valentīndiena”, sporta pasākumi un sacensības, izstādes “Lieldienu zaķis”, “Ziemassvētku Pūķīšu izstāde”, “Kronis Latvijai”, “Mārtiņdienas gailis”; rudens nometne “Esi kreatīvs”, konkursi “Izteiksmes dzejoļu lasīšana”, “Skultes Cālis 2024”, “Saules ritmi", “Mana ēdienkarte”. * 5.-6. klašu izglītojamo komanda piedalījās mācību priekšmetu olimpiādēs novadā: datorikā “Loģiskais cipars”, vizuālajā mākslā. * Izveidota sistēma regulārai pedagogu personalizētas profesionālās kompetences pilnveidei - iestādē ir apstiprināts pedagogu tālākizglītības plāns trim gadiem, notiek pedagogu savstarpēja stundu hospitēšana, tiek organizēti pieredzes apmaiņas pasākumi, notiek ES Erasmus+ projekta “Skola visiem bērniem!” īstenošana: * 94% iestādes pedagogu apstiprina atbalsta saņemšanu kursos, pieredzes apmaiņas pasākumos, iestādē regulāri organizētajos semināros. * 76% pedagogu apmeklēja kursus speciālajā izglītībā; * 3 pedagogi Liepājas Universitātē saņēma kvalifikāciju (B1 programmas kursi) - Speciālās izglītības pedagogs; * 22% pedagogu apmeklēja kursus darbā ar talantīgiem bērniem; * 15% pedagogu apmeklēja kursus darbā ar bērniem multikulturālajā vidē; * 37% pedagogu apmeklēja tālākizglītības pasākumus ES projektā Erasmus+ ietvaros; * 2023./2024. m.g. Mārupes novada Skultes sākumskolā tika organizēti 4 tālākizglītības pasākumi kolēģiem no citām izglītības iestādēm: **“Netradicionāla sporta inventāra izmantošana sporta skolotāja ikdienā” Mārupes novada** izglītības iestāžu sporta un veselības skolotājiem; pieredzes apmaiņas pasākums “Iekļaujošas izglītības realizācija pirmsskolā un sākumskolā” Erasmus+ izglītības programmas ietvaros PII “Zeltrīti” pārstāvjiem un kolēģiem no Francijas; seminārs "Skola visiem bērniem - lasītprasmes attīstība" Mārupes novada pirmsskolas pedagogiem un atbalsta komandas speciālistiem; seminārs "Skola visiem bērniem - lasītprasmes attīstība" Mārupes novada sākumskolas pedagogiem un atbalsta komandas speciālistiem. | Izstrādāt Interešu izglītības programmu 2024.-2027.g.g.  Pilnveidot darbu, plānojot diferencētus uzdevumus, vairāk tos personalizēt un individualizēt, lai atbalstītu visus izglītojamos. |
| Atbalsts lasītprasmei | Atbalsts izglītojamo lasītprasmes pilnveidei tika nodrošināts pirmsskolas un sākumskolas posmos:   * Tika organizētas bibliotēkas nodarbības “Bibliotēkā dzīvo grāmatas”, “Enciklopēdijas. Periodika. Žurnāli”, “Iepazīsti Latviju!”, “Pasaku stunda”, “Latviešu teikas”, “Pie Lieldienu zaķa ciemos”, “Krāsainās pasakas”, “Bibliotēkā dzīvo grāmatas”, “Mana dzimtā valoda”; * Katrā mācību stundā un pēcpusdienas pagarinātās dienas grupā tika organizēta skaļā lasīšana; * Viena latviešu valodas stunda mēnesī tika atvēlēta ārpusstundu lasīšanai, darbam ar teksta sapratni, teksta analīzei; * 4 reizes gadā tika organizēts lasītprasmes monitorings; * 2 reizes nedēļā bibliotēkā notiek interešu izglītības pulciņš “Latviešu valoda”, kur tiek realizēta LNB lasīšanas veicināšanas programma “Bērnu, jauniešu un vecāku žūrija”; * 1.-6. klašu izglītojamiem tika organizētas ekskursijas “Ja es būtu grāmata” uz LNB un “DZEJdaba” uz Ojāra Vācieša muzeju; * Regulārais atbalsts pedagogiem: tika organizēti metodiskie semināri-praktikumi “Lasītprasmes pamatu izveide bērniem vecumā 1,5 līdz 4 gadiem”, “Lasītprasmes veidošanās posmi 5-6 gadīgiem bērniem”, “Lasītprasmes pilnveides metodes”, kā arī Izglītojošais seminārs “Lasītpratība digitālajā vidē”. **3 pedagogi apmeklēja lekcijas ciklu “Pasaule pieder tiem, kas lasa”.** 42% pedagogu apmeklēja metodiskos kursus vai seminārus par izglītojamo lasītprasmes pilnveidošanu. | Pilnveidot literatūras sarakstu skolēnu lasīšanai vasaras brīvlaikā.    Izstrādāt Lasītāja dienasgrāmatas vienotu formu un ārpusstundu lasīšanas kārtību. |

1. **Izglītības iestādes darbības prioritātes**

|  |  |  |
| --- | --- | --- |
| Prioritāte | Sasniegtā izvērtējums | Turpmāk plānotais |
| 1. Pilnveidotā mācību satura un pieejas ieviešana visos pirmsskolas vecuma posmos, kā arī sākumskolas klasēs, uzsverot formatīvās vērtēšanas izmantošanu tālāka mācību procesa organizēšanā | Pedagogi īsteno pilnveidoto mācību saturu un pieeju visās pirmsskolas grupās un klasēs. Mācību stundās un pasākumos pielietotas, lietpratības (kompetenču) pieejā balstītas, darba organizācijas formas un atbilstoši diagnostikas instrumenti. 70% pedagogu zina SLA veidošanas pamatprincipus un 50% tos lieto ikdienas mācību darba realizēšanā.  Pedagogi mērķtiecīgi izmanto pieejamos digitālos resursus.  Ir izveidota sistēma, kā tiek pilnveidota pedagogu, izglītojamo un vecāku vienota izpratne par atšķirībām starp formatīvo un summatīvo vērtēšanu.  Izstrādāta mācību stundas vērošanas veidlapa, izmantojot SLA principus. Izstrādāta pedagogu pašnovērtēšanas un skolas darba pašnovērtēšanas struktūra un atbilstošie dokumenti. | Skaidrot pedagogiem, izglītojamajiem un viņu vecākiem par izmaiņām jaunajā vērtēšanas kārtībā. |
| 2. Atbalsts ikviena izaugsmei | Izglītojamajiem sniegts diferencēts un personalizēts atbalsts ikdienas mācību sasniegumu izaugsmei.  Pateicoties diferencētam, personalizētam atbalstam, vērojama izglītojamo ikdienas mācību sasniegumu dinamika, ko apliecina iestādes dati e-klasē, novērošanas dokumentācija, vecāku aptaujas rezultāti.  Izveidota sistēma regulārai pedagogu personalizētas profesionālās kompetences pilnveidei. 94% iestādes darbinieku apstiprina atbalsta saņemšanu kursos, pieredzes apmaiņas pasākumos, iestādē regulāri organizētajos semināros, konsultācijās. | Pilnveidot vecāku iesaisti skolas organizētajās aktivitātēs.  Pilnveidot iestādes tehniskā personāla profesionālās prasmes un zināšanas. |
| 3. Skolas darba organizācijas pārvaldības un vadības sistēmas pilnveidošana | Mārupes novada Skultes sākumskolas vadības komandai ir vienota izpratne par darba prioritātēm, atbildību sadalījumu. Komanda ir motivēta, notiek kopīgs, regulārs darbs mērķu sasniegšanai. Skolas darba pašvērtēšanā piedalās visi skolas darbinieki.  Iestādes pedagogu un tehnisko darbinieku kolektīva, vadības komandas efektīvas sadarbības rezultāts ir - Mārupes novada Skultes sākumskolas akreditācija uz sešiem gadiem līdz 18.12.2029. | Pilnveidot prasmes veidot vienotu izpratni par atbildību sadalījumu un darba prioritāšu īstenošanu Mārupes novada Skultes sākumskolā. |

1. **Kritēriju izvērtējums**

**4.1. Kritērija “Mācīšana un mācīšanās” stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Mārupes novada Skultes sākumskolā tiek veidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei.  2023./2024. m.g. administrācija vērojusi 38 mācību stundas un rotaļnodarbības pie 87% pedagogu; visi sākumskolas pedagogi iesaistījušies savstarpējos mācību stundu vērojumos (tika novērotas 44 mācību stundas).  Izglītības iestādē ir izstrādāta un apstiprināta veidlapa stundu vērošanai. | Mainīt nodarbību vērošanas procesu, padarot to vairāk uz mērķi virzītu, izvirzot mazākus mērķus, lai pedagogi nejustos nekomfortabli un neuztvertu mācību stundu vērošanu kā sevis vērtēšanu un neslēptu trūkumus un vajadzības.  Pedagogu labās prakses popularizēšana. |
| Pedagogi plāno mācību un audzināšanas procesu.  Pēc stundu vērošanas datiem: 90% vērotajās stundās pedagogi nosaka mācību stundu sasniedzamos rezultātus. 73% vērotajās stundās ir divas daļas - ierosināšana, apjēgšana, refleksiju veic 45%.  Pedagogi lielu uzmanību pievērš mācību stundu sadaļām, mācību uzdevumu skaidrošanai. 92% vērotajās stundās pedagogi sniedz atgriezenisko saiti, kas palīdz izprast, kādēļ uzdevumu nav izdevies paveikt pilnībā. | Veikt savstarpējo stundu vērošanu un analīzi, akcentējot mācību stundas sasniedzamos rezultātus un refleksiju par sasniegtajiem rezultātiem.  Mācību stundās īpašu uzmanību pievērst skaidrošanai, kā izpildīt konkrētus uzdevumus. |
| Mācīšanās procesa īstenošana atbilstoši izglītojamo mācīšanās spējām (apliecina 92 % respondentu).  Atbalsta personāls palīdz izglītojamajiem, izvērtē individuālajos plānos sasniegto un sniedz pedagogiem ieteikumus darbā ar bērniem, kuriem ir nepieciešams atbalsts.  Pateicoties diferencētam, personalizētam atbalstam, vērojama izglītojamo ikdienas mācību sasniegumu pozitīva dinamika, ko apliecina iestādes dati e-klasē, skolēnu Attīstības dinamikas kartes, novērošanas dokumentācija, vecāku aptaujas rezultāti. | Veidot pārbaudes darbus, kas atbilst trīs grūtības pakāpēm, un ir izmantoti uzdevumi atbilstoši visiem SOLO taksonomijas līmeņiem.  Veikt mācību stundu vērošanu un datu uzkrāšanu par atbalsta personāla ieteikumu izpildi mācību stundās un sasniegtajiem rezultātiem un uzlabojumiem.  Mācību priekšmetu stundu laikā diferencēt uzdevumu grūtības pakāpi, lai veicinātu spējīgāko izglītojamo izaugsmi mācībās. |
| Mārupes novada Skultes sākumskolā ir izstrādāta mācību sasniegumu vērtēšanas kārtība, kas nodrošina taisnīgu un visiem saprotamu vērtēšanas kārtību pirmsskolas un sākumskolas posmos.  Visi pedagogi izprot vērtēšanas kārtību un ievēro to, bet tikai 31% gadījumos pedagogi izprot formatīvās un summatīvās vērtēšanas sakarību.  Izglītojamie un viņu vecāki ir informēti par vērtēšanas kārtību, t.sk., par iespējām uzlabot sniegumu.  Vadība veic e-klases žurnālu pārbaudi 2 reizes gadā, kontrolē un palīdz novērst iespējamās problēmas vērtēšanas jomā. | Izstrādāt mācību sasniegumu vērtēšanas kārtību, kas atbilst grozījumiem Ministru kabineta noteikumos Nr. 747 “Noteikumi par valsts pamatizglītības standartu un pamatizglītības programmu paraugiem”.  Skaidrot pedagogiem, izglītojamajiem un viņu vecākiem par izmaiņām jaunajā vērtēšanas kārtībā. |
| Efektīvs Atbalsta komandas un pedagogu darbs veiksmīga mācību procesa nodrošināšanā izglītojamajiem ar zemu mācību motivāciju vai mācīšanās traucējumiem, grūtībām (91% izglītojamo apliecina, ka viņi saņem atbalstu mācību procesā).  Apkopoti dati par visiem izglītojamajiem, kuriem nepieciešams atbalsts mācībās.  Nodrošināta individuālo izglītības programmas apguves plānu izstrāde un izvērtēšana, iesaistot atbildīgos pedagogus un izglītojamo likumiskos pārstāvjus (ikdienā nodrošināts atbalsts 75 izglītojamajiem). | Sniegt regulāru, sistemātisku un izaugsmi veicinošu individuālu atbalstu mācībās spējīgākajiem izglītojamiem, nodrošinot atbalstu mācību priekšmetu konsultācijās un fakultatīvajās nodarbībās, kā arī interešu izglītības pulciņos. |

**4.2. Kritērija “Vienlīdzība un iekļaušana” stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē vadībai, pedagogiem, darbiniekiem, atbalsta personālam, dibinātājam un vecākiem ir vienota izpratne par vienlīdzību un iekļaušanu.  Izglītības iestādes iegūtā informācija un dati apliecina, ka iestādē ļoti reti sastopama diskriminācija, ksenofobija vai cita veida neiecietība. Skolēni, vecāki un pedagogi apliecina, ka skolā ir droša vide. | Izstrādāt, iesniegt un apstiprināšanas gadījumā realizēt Sabiedrības integrācijas fonda projektu Ukrainas civiliedzīvotāju integrācijai vietējā sabiedrībā. |
| Mārupes novada Skultes sākumskola 1.-6. klašu un pirmsskolas posmos veido iekļaujošu mācību vidi un īsteno vienlīdzīgas attieksmes organizācijas kultūru. Iestādē ir izstrādāta kārtība, rīcības plāns un vizuāls plakāts gadījumiem, kad kāds tiek fiziski un/vai emocionāli apcelts vai aizskarts.  Personāls pārzina izstrādāto kārtību/rīcības plānu, pamana apcelšanas un aizskaršanas gadījumus un tos nekavējoties risina. Problēmsituāciju gadījumā izglītības iestāde nodrošina nepieciešamo atbalstu visiem iesaistītajiem. | Sociālā taisnīguma principa akcentēšana izglītojamo iekļaušanai klases un grupas kolektīvā.  Bērnu izglītošanai vardarbības risku un problēmsituāciju risināšanai tiks īstenota Džimbas 11 soļu drošības programma, kā arī tiks realizēta programma [“Bērnam drošs un draudzīgs bērnudārzs”, kas tiks adaptēts arī sākumskolas 1.-6. klasēs.](https://www.sosbernuciemati.lv/lv/kam-mes-palidzam/bernu-darzu-specialistiem-bernam-dross-un-draudzigs-bernudarzs) |
| Izglītības iestādē tiek veikts darbs, lai atklātu un analizētu potenciālos draudus vai problēmas, kas var negatīvi ietekmēt izglītības kvalitāti. | Pedagogu pārslodzes novēršanai papildinātiestādes amatu sarakstu atbilstoši speciālo izglītojamo skaitam un vajadzībām. Esošo skolotāju izglītošana atbilstoši skolas vajadzībām, iegūstot citu kvalifikāciju - speciālais pedagogs, pirmsskolas izglītības pedagogs. |
| Izglītības iestāde nodrošina izglītojamo izaugsmi neatkarīgi no sociālekonomiskajiem apstākļiem u.c. aspektiem. Ikvienam ir nodrošināta iespēja piedalīties mācību un audzināšanas pasākumos, interešu izglītībā, tiek sniegts atbalsts ikviena izaugsmei.  2023./2024. m.g. izglītības iestādē mācījās 3 Ukrainas civiliedzīvotāji, 8 reemigrējošie izglītojamie un 46% krieviski runājoši izglītojamie.  Ukrainas un latviešu bērnu un jauniešu rudens dienas nometnē iesaistījās 15 izglītojamie. | Nodrošināt ikdienas kvalitatīvu digitālo resursu brīvo pieejamību pedagogiem un izglītojamajiem izmantojot saņemtos IZM datorus. |

**4.3. Kritērija “Kompetences un sasniegumi”** **stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādei ir vienota izpratne par valsts izglītības standarta mērķiem, sasniedzamajiem rezultātiem, mācību sasniegumu vērtēšanu, ir izstrādāta darbu reglamentējošā dokumentācija, iestādē ir mērķtiecīgi izstrādāts darba plāns, ku noteikti iestādes darbības pamatvirzieni un prioritātes. | Turpināt iekšējās dokumentācijas un normatīvo aktu pilnveidi atbilstoši skolas vajadzībām un ārējo normatīvo aktu prasībām. |
| Mācību process balstīts uz jaunā kompetenču projekta ieviešanu. Skolēni piedalās mācību stundas SR izvirzīšanā, mācību darbs stundā vērsts uz bērncentrētu darbību. | Nodrošināt iespēju pedagogiem tālākizglītības kursos apgūt nepieciešamās prasmes un kompetences, lai veidotu bērncentrētu vidi un veiksmīgi īstenotu lietpratībā balstītas mācības. |
| Izglītības iestādē ir noteikti audzināšanas darba prioritārie uzdevumi trīs gadiem, definējot sasniedzamos rezultātus, ņemot vērā izglītojamiem raksturīgās personības iezīmes un īstenoto izglītības programmu specifiku. | Attīstīt izglītojamo pilsonisko atbildību ģimenes, izglītības iestāžu, vietējās kopienas līmenī un izpratni par valsts un sabiedrības drošību: saskarsmes un savstarpējo attiecību kultūras aktualizēšana. |
| Katra mācību gada noslēgumā katrs pedagogs veic savu pašvērtējumu, kas tiek analizēts Metodisko komisiju sēdēs un vadības līmenī. Pedagoģiskās padomes sēdēs pedagogi tiek iepazīstināti ar iepriekšējā perioda darba rezultātiem. Tiek izvirzīti turpmākie uzdevumi. | Pedagogu prasmju pilnveide pašvērtējuma procesā kopumā un skolas darba izvērtējuma veikšana atsevišķās jomās. Veidot pozitīvu komunikāciju un emocionālo vidi. |

**4.4. Kritērija “Pieejamība”** **stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē ir vienota izpratne, kas ir izglītības pieejamība, kādi faktori to ietekmē, un kā tā tiek nodrošināta izglītības iestādē. Skola īsteno 7 izglītības programmas un vienmēr ir atvērta sabiedrības pieprasījumam. | Aktīvāk popularizēt sava darba pieredzi ārpus skolas. Organizēt izglītojošus pasākumus vecākiem. |
| Izglītības programmu īstenošanai tiek nodrošināts atbilstošs pedagoģisko darbinieku sastāvs. Pedagogu kvalifikācija atbilst valstī noteikto prasību kritērijiem. Izglītības iestādei izveidota atbalsta personāla sadarbības komanda, kā darbības pamatā ir kompleksa pieeja izskatāmajam lokam, sniedz atbalstu gan pedagogiem, gan izglītojamiem un veicina drošu, emocionāli atbalstošu vidi iestādē. | Strādāt pie kvalificētu jaunu pedagoģisko kadru piesaistes darbam skolā. |
| Atbilstoši skolēnu interesēm piedāvāts plašs interešu programmu klāsts. | Pilnveidot infrastruktūru, lai nodrošinātu izglītības vides pieejamību ikvienām izglītojamām. |

**5. Informācija par lielākajiem īstenotajiem projektiem**

**2023./2024. mācību gadā**

**5.1.** 2022./2023. m.g. tika izstrādāts, apstiprināts Eiropas Savienības Erasmus+ programmas Pamatdarbības Nr.1 (KA1) “Mācību mobilitāte skolu sektorā” projekts “Skola visiem bērniem!”, 2023-1-LV01-KA122-SCH-000130378. Projekta ietvaros 12 Mārupes novada Skultes sākumskolas pedagogiem tika organizēti kvalifikācijas celšanas pasākumi:

* kursi “Skola visiem bērniem. Iekļaujošās izglītības organizācija un realizācija” Barselonā, Spānijā”;
* kursi “Māksla migrantu, bēgļu iekļaušanai. Darbs multikulturālajā vidē” Florencē, Itālijā;
* kursi “Disleksija un iekļaujoša valodu mācīšana” Budapeštā, Ungarijā;
* kursi “Veiksmīgas stratēģijas skolēnu ar īpašām vajadzībām mācīšanai katrā klasē” Vīnē, Austrijā.

Projekta īstenošanas laiks: 01.06.2023. - 30.11.2024.

Projekta finansējums: EUR 23345,00.

* 1. Eiropas Sociālā fonda projekta “Atbalsts izglītojamo individuālo kompetenču attīstībai” (Nr.8.3.2.2/16/I/001) ietvaros Mārupes novada Skultes sākumskolā no 14.08.2023. līdz 25.08.2023. tika organizēta Adaptācijas nometne 15 bērniem latviešu valodas prasmju paplašināšanai un bērniem, kuri ir ieradušies no Ukrainas. Šajā nometnē bērniem tika dota iespēja uzlabot latviešu valodas zināšanas, socializēties ar vienaudžiem, iepazīt Latvijas dabu, iepazīties ar latviešu valodas folkloru un kultūru.
  2. Sadarbībā ar Kultūras ministriju 2023./2024. m.g. Mārupes novada Skultes sākumskola iesaistījās projektā „Latvijas skolas soma”. Tā ietvaros katram izglītotajam bija iespēja apmeklēt četras koncertlekcijas no cikla “MūzikaTev”. 2023./2024. m.g. tika nodrošināti pasākumi 184 skolēniem.

**5.4. Informācija par institūcijām, ar kurām noslēgti sadarbības līgumi.**

* 14.08.2023. tika noslēgts līgums Nr. EMU-2023-08-32 ar SIA “EMU Skola” par digitālā atbalsta rīka EMU: Skola izmantošanu, kas ļauj skolai sekot līdzi skolēnu emocionālajai pašsajūtai un vajadzībām, skolotājiem un skolas atbalsta personālam saņemt praktiskus ieteikumus bērna un klases atbalstam, ļauj agrīni pamanīt izglītojamo emocionālās labsajūtas vai uzvedības grūtības.
* Mārupes novada Skultes sākumskola sadarbībā ar Latvijas Nacionālo bibliotēku piedalījās Bērnu literatūras centra organizētajā un koordinētajā lasīšanas veicināšanas programmā “Bērnu, jauniešu un vecāku žūrija 2024”.
* Sadarbībā ar LR Zemkopības ministriju tika īstenotā ES atbalsta programmā “Piens un augļi skolai”. 2023./2024. m.g. ar bezmaksas pienu un augļiem tika nodrošināti Mārupes novada Skultes sākumskolas pirmskolas grupu bērni un 1.-6. klašu skolēni.
* Sadarbībā ar pašnodarbināto psihologu supervizoru Mārupes novada Skultes sākumskolas pedagogu psihoemocionālās labsajūtas uzlabošanai 2023./2024. m.g. garumā vienu reizi mēnesī tika organizētas supervīzijas nodarbības 27 darbiniekiem.
* Līgums Nr. DZA-51/2024 Par apmācību programmas „Džimbas drošības soļu programma” īstenošanu.
* Tika noslēgti līgumi ar SIA “Uzdevumi.lv”, SIA “Mula” un SIA “Lielvārds” mācību platformu pieslēgumam un digitālo materiālu izmantošanai mācību procesā nodrošināšanai pirmsskolā un sākumskolas 1.-6. klasēs.

1. **Citi sasniegumi**

**6.1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko)**

* Valsts konkursa “Saules ritmi" 2. kārtā 4. klase ar skolotāju A.Graudupi saņēma Trešās pakāpes diplomu un 1.-3. klašu rokdarbu pulciņa dalībnieki ar skolotāju I.Pupiņu saņēma Pateicību, bet 6. klases zēni ar skolotāju I.Troņenkovu saņēma Pirmās pakāpes diplomu un viņu darbs tiks izstādīts skolēnu Dziesmu un deju svētku izstādē;
* novada vizuālas mākslas olimpiādē iegūta 3.vieta;
* 2 pirmsskolēni veiksmīgi piedalījās vokālajā konkursā “Mārupes Cālis”;
* veiksmīga skolas tautas deju un mūsdienīgo deju kolektīvu, kā arī vokālā ansambļa dalība Mārupes pašvaldības pasākumā “Ar vasaru saujā!”;
* visos iestādē organizētājos ārpusstundu pasākumos vienmēr piedalās ikviens izglītojamais;
* 54% Mārupes novada Skultes sākumskolas izglītojamiem tiek nodrošināti atbalsta pasākumi mācībās. Katra izglītojamā sasniegums mācībās vai fiziskajā attīstībā ir iestādes kolektīva kopīgs sasniegums!
  1. **Izglītības iestādes galvenie secinājumi par izglītojamo sniegumiem ikdienas mācībās.**
     1. Veiksmīgi tiek realizēta pirmsskolas izglītības programma 15 audzēkņu sagatavošanai mācību uzsākšanai pamatskolā. Izvērtējot sasniedzamos rezultātus pirmsskolā, var secināt, ka
* 1. un 2. posma izglītojamiem līdz 4 gadu vecumam: S - 10%; T - 41%; A - 40%; P - 9%;
* 3. posma izglītojamiem (5 un 6 gadīgajiem): S - nav, T- 42%; A- 52%; P - 6%.
  + 1. Ikdienas darba rezultāti parāda augšupejošu progresu, ko pamato sistemātiska formatīvā vērtēšana. Summatīvie vērtējumi apliecina, ka 98 % sākumskolas skolēnu ir apguvuši normatīvos aktos paredzētās zināšanas un prasmes. Četri skolēni parādīja augstus sasniegumus visos mācību priekšmetos. 6 izglītojamiem tika pagarināts mācību gads un nodrošināti atbalsta pasākumi mācību sasniegumu uzlabošanai. Viens izglītojamais tika atstāts 5. klasē uz otro gadu.

Valsts mērogā diagnosticējošie darbi 3., 6. klasēs netika organizēti.

1. **Pedagogu tālākizglītība**

Analizējot 2023./2024. m.g. tālākizglītības plāna izpildi un pamatojoties VIIS datu bāzes datiem var secināt, ka trīs gadu laikā 100% pedagogu ir normatīvajos aktos noteiktā nepieciešamā izglītība un profesionālā kvalifikācija un 100% pedagogu veic tiesību aktos noteikto nepieciešamo profesionālās kompetences pilnveidi

|  |  |  |  |
| --- | --- | --- | --- |
| Pedagogu vispārējās kompetences | Izglītības saturs un didaktika | Izglītības vadība | Citi (semināri, pieredzes skolas, labās prakses piemēri) |
| Ahenbaha Bērnu un pieaugušo uzvedības novērtēšanas sistēma (ASEBA): teorētiskie, psihometriskie aspekti un praktiskā pielietojamība, 4 st., - 1 izglītības psihologs | “Kustību māksla starpdisciplinaritātei mācību jomu "Kultūras izpratne un pašizpausme mākslā" un "Veselības un fiziskās aktivitāte" skolotāju darba pilnveidošanai”, 36 st., - 1 pamatizglītības skolotājs | Pirmsskolas un sākumskolas izglītības iestāžu pedagogu programma par bērnu mutes un zobu veselības veicināšanu saistībā ar veselīga uztura paradumiem, 6 st., DVIJ | Supervīzijas “Izdegšanas risku mazināšana un sociāli emocionālo kompetenču pilnveide”, 24 st., - 9 pirmsskolas izglītības pedagogi , 11 pamatizglītības pedagogi,  6 vadības komandas speciālisti |
| Mācību procesa īstenošana vispārizglītojošās skolās skolēniem ar mācīšanās grūtībām un speciālām vajadzībām", 12 st., - 5 pamatizglītības pedagogi | Rakstītprasmes un lasītprasmes veicināšana pirmsskolas vecuma izglītojamiem, aktivizējot personisko ieinteresētību un radošo iztēli, 6 st., - 1 pirmsskolas izglītības skolotājs | Valsts bērnu tiesību aizsardzības inspekcijas Konsultatīvās nodaļas izstrādāto metodoloģiju izmantošana/ieviešana izglītības iestādēs, 12st., - soc. pedagogs | ERASMUS+ projekts “Skola visiem bērniem”,  Arts for the Inclusion of Migrants, Refugees, and Disadvantaged Populations, 30 st., - 2 pirmsskolas izglītības skolotāji un 2 pamatizglītības pedagogi |
| Klases audzinātāja, vecāka un skolēna savstarpējā mijiedarbība. Klases audzinātāja pamatdokumentācija, 6st.,-1 pamatizgl. skolotājs | Skolotāju sadarbības veidi un mācību stundas aktivitāšu plānojums dažādās jomās, īstenojot mācību procesa digitalizāciju, 12 st., - 3 pamatizglītības pedagogi | Atbalsts pedagogiem mācību procesa organizēšanā izglītojamajiem ar mācīšanās un uzvedības traucējumiem, 12 st., DVIJ | ERASMUS+ projekts “Skola visiem bērniem”,  A European School for All Children, 30 st., - 2 pirmsskolas izglītības skolotāji un 2 pamatizglītības pedagogi, |
| Palīdzība dažāda vecuma bērniem ar uzmanības deficīta sindromu un hiperaktivitāti, 12st.,-  1 speciālas izglītības pedagogs | Improvizācijas teātra metodes un sociālās prasmes "soft skills" svešvalodu mācīšanā (teorija un prakse), 4st.,-  1 pamatizglītības skolotājs | Preventīvās metodes vardarbības pret bērnu novēršanai "Džimbas vienpadsmit soļu drošības programma", 24 st., - 1 sociālais pedagogs | ERASMUS+ projekts “Skola visiem bērniem”,  Dyslexia and Inclusive Language Teaching, 30 st., - 2 skolotāji logopēdi, 1 pedagoga palīgs |
| "Bērnu agresivitāte, tās cēloņi un darbība agresīvas uzvedības mazināšanai", 8 st., - 1 sociālais pedagogs | Pirkstiņrotaļas un to loma pirmsskolnieka attīstībā, 8 st., - 2 pirmsskolas izglītības skolotāji | Pirmsskolas izglītības iestādes vadības komandas darba efektivitāte, 6 st., 1 DVIJ | “Netradicionāla sporta inventāra izmantošana sporta skolotāja ikdienā”, 4 st., - 1 sporta skolotājs |
| Bērnu "niķi" un patstāvības veicināšana pirmsskolas un sākumskolas vecumā, 8st., - 1 sporta skolotājs | Numikoni kā efektīva mācību metode matemātisko prasmju apguvē sākum skolas un pirmsskolas skolēniem, 12 st., - speciālas izglītības skolotājs | Pāreja uz mācībām latviešu valodā - atbalsts skolēniem un skolotājiem, 6 st., - MK vadītājs, direktors | Dalība Salaspils novada bibliotēkas organizētajā profesionālās pilnveides tiešsaistes pasākumā skolu bibliotekāriem, 3 st., - 1 izglītības iestādes bibliotekārs |
| Sociālais pedagogs - kā atbalsts katra bērna izaugsmei pirmsskolas izglītības iestādē, 3 st.,- 1 sociālais pedagogs, 1 DVIJ | Skola visiem bērniem - lasītprasmes attīstība, 6 st.,- 11 pirmsskolas izglītības skolotāji un 9 pamatizglītības pedagogi, 3 skolotāji logopēdi, 1 izglītības psihologs | Organizācijas vadības prasmes, 36 st., - direktors | Seminārs-praktikums "Svētku plānošana un īstenošana pirmsskolā. Praktiska dalība svētku svinēšanā, 6 st.,- 2 pirmsskolas izglītības skolotāji |
| ''Īpašā'' bērna iezīmes un atpazīšana pirmsskolas izglītības iestādē, 4 st., 1 skolotājs logopēds | Gleznošana ar pirkstiem! Radošā māksla pirmsskolniekiem, skolniekiem un pieaugušajiem, 6 st. - 1 pamatizglītības pedagogs |  | Bērnu pašvadīta un mērķtiecīga mācīšanās pirmsskolas mūzikas izglītībā pirmsskolā. Labās prakses piemēri, 4 st., - 1 mūzikas skolotājs |
| Mākslīgā intelekta rīki - palīgi skolotāja darbā, 4 st., - 1 pirmsskolas skolotājs | Kustību aktivitātes un lasītprasmes elementi āra vidē pirmsskolā, 3 st., - 1 pirmsskolas izglītības skolotājs |  | Seminārs bibliotekāriem "Jaunieši šeit ir gaidīti”, 5 st., - 1 izglītības iestādes bibliotekārs |
| Mākslīgais intelekts - draugs vai ienaidnieks skolotājam, 8 st., - 1 pamatizglītības pedagogs | Bērnu literatūra latviešu valodas apguvē pirmsskolā, 8 st., - 1 pirmsskolas izglītības skolotājs |  | Pirmskolas izglītības iestādes atbalsta komandas un pedagogu pieredze lasītprasmes attīstībā, 4 st., - 2 skolotāji logopēdi |
| Mūsdienu aktuālie sadarbības paņēmieni darbā ar audzēkņiem un kolēģiem, 6 st., -  1 pedagoga palīgs | Mūzikas mācību priekšmeta apguve pamatskolā, izmantojot Visaskola, 8 st., - 1 mūzikas skolotājs |  | Metodiskā diena atbalsta personālam un pedagogiem "Apzināt. Atklāt. Atbalstīt.”, 6 st., - 1 speciālās izglītības skolotājs |
| Bērnu tiesības un to aizsardzība, 8 st., - 21 pirmsskolas un pamatizglītības pedagogu | Efektīvas mūzikas mācību stundas plānošana un īstenošana, 4 st., - 1 mūzikas skolotājs |  | Audzēkņu koncerts un pedagogu metodiskā apspriede Pavadījumu un ansambļa festivālā "Pavasara spēles”, 3 st., - 1 pedagoga palīgs |
| Uzvedības korekcijas iespējas un līdzekļi audzināšanas darba, 12 st., - 1 sociālais pedagogs | Skolas teātra izrāde -process un rezultāts, 6 st., - 1 pamatizglītības pedagogs |  | Vadīt un iedvesmot, atbalstīt un sadarboties, 6 st., - 1 speciālās izglītības skolotājs |
| Pasaku terapija darbā ar bērniem un pusaudžiem, 144 st., - 1 pirmsskolas izglītības pedagogs | "Rotaļnodarbības latviski", 60 st., - 4 pirmsskolas izglītības skolotāji |  | The Future of Inclusive Education, 8 st., 2 pamatizglītības skolotāji |
|  | Dziedātmācīšanas metodikas pamati pirmsskolā, 6 st., - 1 mūzikas skolotājs |  | Seminārs "Muzejs. Skola. Drošība", 8 st., - 1 pamatizglītības skolotājs |

**Turpmākās vajadzības**

Analizējot 2023./2024. m.g. pedagogu tālākizglītības plāna izpildi, ir redzams, ka Mārupes novada Skultes sākumskolas pedagogiem jāpilnveido zināšanas mācību priekšmetu metodikā un didaktikā, kā arī vairāk jāpievērš uzmanības pedagogu pedagoģiskās pieredzes popularizēšanai. Pilnveidot izglītības iestādes tehnisko darbinieku tālākizglītību - DVSD, māsa bērnu aprūpē, lietvede, skolotāja palīgi, t.sk., asistenti, fizioterapeiti, u.c.

1. **Informācija par izglītības iestādes akreditācijā vai izglītības iestādes vadītāja novērtēšanā norādīto uzdevumu izpildi**

Pamatojoties uz 2023. gada 19. decembra Akreditācijas ekspertu komisijas ziņojumu par Mārupes novada Skultes sākumskolas akreditāciju un vadītājas Halynas Grizanes profesionālās darbības vērtēšanas rezultātiem, Mārupes novada Skultes sākumskola tika akreditēta uz sešiem gadiem līdz 2029. gada 18. decembrim (AI\_3620).

Pamatojoties uz Akreditācijas ekspertu komisijas ziņojumu,izglītības iestādes darbības stiprās puses ir:

* Izglītības iestādē tiek veidota ģimeniska vide, kur tiek veicināta visu iesaistīto sadarbība, iespēju robežās nodrošinot izglītojamiem individuālu pieeju, kas veicina izglītojamo individuālās izaugsmes dinamiku un personības attīstību.

Pamatojoties uz Akreditācijas ekspertu komisijas ziņojumu, ir noteikti uzdevumi izglītības kvalitātes pilnveidei:

|  |  |
| --- | --- |
| Uzdevumi | Izpilde |
| Izveidot mērķtiecīgu sistēmu mācīšanas un mācīšanās procesa organizēšanai izglītības iestādē:   * nodrošināt pāreju no pedagogcentrēta uz izglītojamo centrētu procesu; * ikdienā nodrošināt mācību darba iekšējo diferenciāciju un individualizāciju; * veikt mērķtiecīgu pedagogu mācību stundu vērošanu par pedagogu profesionālās kompetences pilnveides kursos apgūtā ieviešanu ikdienas mācību un audzināšanas procesā; * apkopot mācību stundu vērošanas rezultātus, veikt to izvērtējumu, izdarot secinājumus par turpmākajiem nepieciešamajiem uzlabojumiem izglītības procesā. | Izglītības iestādē ir izveidota mērķtiecīga sistēma mācīšanas un mācīšanās procesa kvalitātes izvērtēšanai un pilnveidei visās īstenotajās izglītības programmās. Lai iegūtu objektīvu informāciju par mācību procesu, mācību gada laikā tiek organizēta pedagogu savstarpējā stundu vērošana – piedalās visi sākumskolas pedagogi. Iegūtā informācija tiek apkopta un analizēta Metodiskās komisijas sanāksmē. Pedagogi plāno mācību procesu efektīvi. 75% novēroto mācību nodarbību ir skaidri definēta, audzēkņiem saprotama stundas struktūra, sasniedzamie rezultāti, mācību process tiek vadīts, veicinot izglītojamo prasmes domāt par procesu un sasniedzamo rezultātu. Izmantojot dažādas interaktīvas un iesaistošas metodes, pedagogi sniedz un saņem atgriezenisko saiti. Pedagogs īsteno un vada mācību procesu, sniedzot un saņemot atgriezenisko saiti, pielāgojoties grupas vajadzībām un tempam, ievērojot diferenciāciju, pielāgojot metodes un uzdevumus.  2024. janvārī tika organizētā metodiskā darbnīca pedagogiem par pāriešanu uz izglītojamo centrētu mācību procesu (mērķu izvirzīšanu, sasniedzamo rezultātu definēšanu un laika plānošanu mērķu sasniegšanai, efektīvas mācīšanās un komunikācijas prasmju attīstīšanu, reflektēšanu par savu mācīšanos un rezultāta sasniegšanu, sadarbību). Analizējot mācību stundu novērošanas materiālus, vērojama virzība uz izglītojamo centrētu izglītības procesu. Darbu turpināsim 2024./2025. m.g.  Atbalsta komandas speciālisti regulāri konsultē pedagogus par diferencēto un individualizēto uzdevumu sagatavošanu un realizēšanu. Darbu turpināsim 2024./2025. m.g. |
| Iesaistot visas mērķgrupas, pilnveidot un sakārtot vērtēšanu kā izglītības procesa sastāvdaļu:   * aktualizēt izglītojamo mācību sasniegumu vērtēšanas kārtību, skaidri nosakot formatīvās, summatīvās un diagnosticējošās vērtēšanas ierakstu atspoguļošanu *E-klasē*. Ar kārtību iepazīstināt vecākus, publicēt to tīmekļa vietnē un/vai skolvadības sistēmā *E-klase*; * pedagogiem konsekventi ievērot vienādās pieejas principus veicot ierakstus *E-klases* žurnālā; * pilnveidot pedagogu zināšanas un izpratni par formatīvo vērtēšanu, tās mērķiem un veidiem. | 2024. gada 30. janvārī tika precizēta un aktualizētā "Mārupes novada Skultes sākumskolas l. - 6. klašu izglītojamo mācību sasniegumu vērtēšanas kārtība".  2024. gada 2. septembrī tika apstiprināta jauna "Mārupes novada Skultes sākumskolas l. - 6. klašu izglītojamo mācību sasniegumu vērtēšanas kārtība".  Ar jauno dokumentu tiek iepazīstināti visi pedagogi, skolēni un skolēnu vecāki. Kārtība ir publicēta skolas mājas lapā [www.skultesskola.lv](http://www.skultesskola.lv).  Direktora vietnieks izglītības jomā regulāri veic monitoringu par izglītojamo mācību sasniegumu atspoguļošanu e-klasē, regulāri sniedz atbalstu pedagogiem. |
| Sadarbībā ar dibinātāju nodrošināt izglītības iestādes vispārizglītojošajās klasēs izglītojamo ar speciālām vajadzībām iekļaušanu atbilstoši MK 2022. gada 11. janvāra noteikumiem Nr.11 *Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē* prasībām. | 2024. gada augustā Mārupes novada Skultes sākumskola iesniedza pieteikumu, lai licencētu izglītības programmu  izglītojamiem ar smagiem garīgās attīstības traucējumiem vai vairākiem smagiem attīstības traucējumiem, ko saskaņoja Mārupes novada pašvaldības Izglītības, kultūras un sporta pārvalde.  Tomēr programmas licencēšana tika apturēta atbalsta personāla (skolotāja logopēda, izglītības psihologa) trūkuma dēļ.  Tiklīdz būs iespējams nodrošināt izglītojamos ar atbalsta speciālistiem un saglabāsies nepieciešamība pēc izglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem, iesniegsim licencēšanai šo izglītības programmu. |
| Regulāri veikt skolvadības sistēmā *E-klase* neattaisnoto kavējumu uzskaiti un analīzi, informāciju korekti atspoguļot Valsts izglītības informācijas sistēmā. | Izglītības iestādē aktualizēta “Kārtība, kā reģistrē izglītojamo neierašanos izglītības iestādē” un kā notiek skolēnu vecāku, pašvaldības vai valsts iestāžu informēšana par skolēnu neattaisnotiem mācību stundu kavējumiem, nosakot vecāku rīcību izglītojamā kavējumu gadījumā.  Aktualizēti darba pienākumi klašu audzinātājiem, pedagogiem un atbalsta personālam, un informēti par iespējām saņemt atbalstu.  Noteikts atbildīgais (direktora vietnieks izglītības jomā), kurš regulāri veic izglītojamo kavējumu uzskaiti VIIS atbilstoši normatīvo aktu prasībām, tādējādi mazinot priekšlaicīgas mācību pārtraukšanas riskus.  Veicot visus iepriekš minētos pasākumus, neattaisnoto kavējumu skaits samazinājies par 27%, sociālais pedagogs regulāri pārrauga skolēnu kavējumus, informē izglītības iestādes vadību, veic pārrunas ar izglītojamajiem un viņu vecākiem, nepieciešamības gadījumā informējot Mārupes novada sociālo lietu pārvaldi. |